cyanic-selkie/wikianc huggingface dataset:
Petserimaa
Historie
Setukeserne, er et finsk folkeslag, som er i slekt med esterne. De regner hele det historiske fylket Petserimaa som sitt hjemland. De russiske innbyggerne i Petserimaa var hovedsakelig de eldre, som snakket en mellomting mellom russisk og belarusisk. På midten av 1400-tallet, ble et av de viktigste russiskortodokse klosterene, Pskovo-Petsjerskijklosteret grunnlagt i området.
Under andre verdenskrig var Petserimaa okkupert av den tyske hæren mellom august 1941 og 11. august 1944, og deretter av sovjetiske styrker under deres fremstøt mot Tyskland. Sovjetunionen annekterte Petserimaa til Russiske SFSR i 1944. I 1991, etter at Sovjetunionen gikk i oppløsning, fremmet Estland et krav om få området tilbake, slik det ble hevdet i Tartu-traktaten. Estland oppga kravet i november 1995.
Estland har underskrevet den estisk-russiske grensetraktaten av 18. mai 2005. I innledningen står det at den tidligere traktaten om statsgrensen delvis blir opphevet, i sammenheng med paragraf 122 i den estiske grunnloven.
George Binney
Frederick George Binney (født 23. september 1900 i Great Bookham i Surrey, død 27. september 1972) var en britisk arktisk oppdagelsesreisende og commander i Royal Naval Reserve. Under andre verdenskrig ledet han eller var involvert i operasjoner med norske fartøy i Sverige (de såkalte kvarstadbåtene) for å sikre forsyninger av svenske kulelager til Storbritannia.
Ekspedisjoner i Arktis
Mens han fremdeles var student ved Oxford organiserte Binney the 1921 Oxford University Spitsbergen expedition, hvoretter han ledet the 1923 Merton College Arctic Expedition, og the 1924 Oxford University Arctic Expedition. Binney var pioner i bruk av sjøfly for kartleggingsarbeide i Arktis.
Sjøflyet Avro 504 ble levert av A. V. Roe and Co., Ltd. og den luftkjølte motoren på 180 hp ble levert av Armstrong-Siddeley. Etter disse ekspedisjonene arbeidet han i Arktis for Hudson's Bay Company (1926–1930). I løpet av denne tiden skrev han The Eskimo Book of Knowledge (utgitt av the Hudson's Bay Company), en bok som ga et tilnærmet britisk syn på verden for inuittene.
Andre verdenskrig og Sverige
I 1939 tok Binney en stilling som representant i Sverige for Storbritannias Ministry of Supply (Iron and Steel Control). Hans oppgave var å arbeide med innkjøp av stål, maskiner og spesielt kulelager for Storbritannias rustningsprogram. Etter utbruddet av krigen Sveriges isolasjon etter Tysklands invasjon av Danmark og Norge organiserte Binney flere operasjoner for å bryte blokaden, og få norske skip, de såkalte kvarstadbåtene, ut fra Sverige. Dette inkluderte Operation Rubble, Operation Performance, Operation Bridford og Operation Moonshine.
Justin Hurwitz
Justin Hurwitz er en amerikansk komponist og manusforfatter.
Han er kjent for samarbeidet med Damien Chazelle og har komponert filmmusikken til filmene hans Whiplash (2014) og La La Land (2016). Hurwitz vant flere bransjepriser for lydsporet til La La Land, blant annet to Critics' Choice Movie Awards og to Satellite Awards. Han vant også to Golden Globes og to Oscar-priser for beste originalmusikk og beste sang (for «City of Stars») under den 74. Golden Globe-utdelingen og den 89. Oscar-utdelingen.
John Anderson (friidrettsutøver)
John Franklin Anderson (født 4. juli 1907, død 11. juli 1948) var en amerikansk diskoskaster.
Han konkurrerte for USA i OL 1932 i Los Angeles, og vant gullmedaljen foran landsmannen Henri LaBorde og Paul Winter fra Frankrike.
Engvikkefly
Engvikkefly (Lygephila pastinum) er en sommerfugl som tilhører familien praktfly (Erebidae). Vikkeflyene kjennes lett på fargen: de er lysbrune med svart hode og "krage".
Utseende
Et middelsstort til ganske stort (vingespenn 35 – 42 mm), forholdsvis slankt nattfly. Kroppen og forvingene er lysgrå, med en brunsvart "krage" og spredte, korte, mørke tverrstreker på vingene. Vingeårene er samme farge som resten av vingen. Forvingen har en trekantet, svart flekk litt foran midten og en rekke av små, svarte flekker langs ytterkanten. Bakvingen er hvit.
Levevis
Larvene lever på fuglevikke (Vicia cracca). De overvintrer som larver. De voksne sommerfuglene kan påtreffes fra juni til august.
Utbredelse
Arten er utbredt i Europa og videre østover til Japan. I Norge er den vanlig på Østlandet og Sørlandet, den er funnet noen steder i indre fjordstrøk på Vestlandet og i Lierne i Nord-Trøndelag.
Xu Yingming
Xu Yingming (født 22. januar 1992) er en kinesisk fekter.
Han representerte Kina under Sommer-OL 2020 i Tokyo, hvor han ble utslått i andre runde.
Alexander Pointner
Alexander Pointner (født 1. januar 1971 i Grieskirchen) er en østerriksk tidligere skihopper og tidligere hovedtrener for det østerrikske landslaget i skihopping.
Han ble to ganger lagverdensmester for Østerrike i junior-VM, på Vang i 1989 og i Štrbské Pleso i 1990. Han debuterte i den tysk-østerrikske hoppuka med 64.-plass i Innsbruck 3. januar 1988. Sin beste plassering i verdenscupen fikk han samme sted 4. januar 1992, da han ble nummer 9. Hans beste sammenlagtplassering i verdenscupen var 29.-plass sesongen 1991/92. Samme sesong ble han nummer 4 sammenlagt i kontinentalcupen. Hans siste verdenscuprenn var i Bad Mitterndorf (Kulm) i februar 1997.
Pointner var trener i Tirols skiforbund fra 1995, og hovedtrener fra 1996. I 1999 ble han hjelpetrener på det østerrikske hopplandslaget under hovedtrener Alois Lipburger, som omkom i en bilulykke i 2001. Pointner fortsatte som hjelpetrener under den nye landslagstreneren Toni Innauer til 2002. Pointner var deretter hovedtrener for det østerrikske B-landslaget til 2004, da han ble utnevnt til hovedtrener på A-landslaget. Han gikk av som landslagstrener i 2014 etter konflikter innad i det østerrikske hopplandslaget. Under hans ledelse vant østerrikske hoppere 118 verdenscuprenn, fire sammenlagtseire, ni seire i nasjonscupen, seks sammenlagtseire i hoppuka og 32 medaljer i VM og OL.
Ivo Sanader
Ivo Sanader (uttale: ) (tidligere Ivica Sanader ) (født 8. juni 1953 i Split) var den 8. statsministeren i Kroatia. Han ble 20. november 2012 av en domstol i Zagreb, dømt til ti års fengsel for korrupsjon i løpet av hans tid som statsminister.
Tidlig liv, utdannelse og familieliv
Ivo Sanader ble født 8. juni 1953 i Split i det daværende Jugoslavia. Han vokste opp i en religiøs katolsk familie (med serbiske aner) med tre brødre og en søster. Han begynte på filosofi-studier i Roma, men fullførte dem ikke. Han ble gift med Mirjana Šarić i 1978. Ivo Sanader studerte ved Universitetet i Innsbruck, samtidig som han skrev for sportsavisen Sportske novosti i Zagreb. Ved siden av å snakke kroatisk, er Sanader flytende i engelsk, tysk, fransk og italiensk. Ekteparet har fått to barn sammen.
Kroatias demokratiske union (HDZ)
På slutten av 1980-tallet grunnla han den første avdelingen av Kroatias demokratiske union (HDZ) i Østerrike og han kom dermed i kontakt med Franjo Tuđman for første gang. Han og familien returnerte til Split, etter overtalelse fra Tuđman, selv om hans kone var imot returen, like før Kroatia erklærte uavhengighet og Kroatia-krigen brøt ut.
Hans første offentlige jobb var som sjef for det kroatiske nasjonalteateret i Split. I 1992 ble han valgt som HDZ-representant til det "lavere huset" i det kroatiske parlamentet. Like etter ble han utnevnt til minister for vitenskap og teknologi (1992–1993). Fra 1993 til 1995 og i perioden 1996 til 2000 var han viseutenriksminister. Mot slutten av november 1995 ble han leder for den kroatiske presidentens kontor, og generalsekretær for Kroatias nasjonale sikkerhets- og forsvarsråd. I januar 1996 ble han så medlem av rådet for samarbeid mellom Kroatia og Bosnia-Hercegovina.
I 2000, etter at Tuđman døde, tapte HDZ i parlamentsvalget. Videre klarte ikke partiets kandidat (Mate Granić) å nå den andre valgomgangen i presidentvalget heller. Granić forlot så partiet for å danne et nytt parti, Demokratisk senterparti, som han håpet ville trekke til seg moderate velgere og politikere fra HDZ. partivalg i HDZ sørget for at Sanadader i april ble valgt som partiets kompromiss-kandidat.
Innledningsvis kritiserte Sanader Det internasjonale krigsforbrytertribunalet for det tidligere Jugoslavia (ICTY) for tiltaler mot kroatiske generaler. I 2001 deltok han bl.a i en massiv demonstrasjon mot krigsforbrytertiltalene mot general Mirko Norac. Sanader kritiserte også Ivica Račan og hans regjerings holdning til ICTY. Senere fjernet han sakte partiet og seg selv fra protestene, og myknet også etterhvert kritikken mot regjeringen i saken.
Sanader fokuserte sine anstrengelser på å endre HDZ til et moderne pro-europeisk høyresentrumsparti. Men hans kurs ble utfordret av partiets høyrefløy under ledelse av Ivić Pašalić. Kampen om lederskapet i partiet kulminerte i et partiårsmøte i 2002. Sanader, som ble støttet av Vladimir Šeks og Branimir Glavaš, klarte å bli gjenvalgt som partiets leder. Pašalić forlot partiet og dannet sin «kroatiske blokk».
Sanader konsentrerte seg nå om å slå Ivica Račan og hans venstre-senter koalisjon ved valget i Kroatia i 2003. HDZ klarte ikke å vinne absolutt flertall. Etter valgseieren ba presidenten Sanander om å danne regjering 9. desember 2003. I forhandlingene etter valget sikret Sanader seg støtte fra etnisk minioritetsparti, nemlig det Kroatiske pensjonistpartiet og Det uavhengige demokratiske serbiske parti. Nasjonalforsamlingen godkjente Sanander endelig 23. desember 2003. Sanander ble dermed den første serbisk-ættede statsministeren i det nye Kroatia etter Kroatia-krigen ble avsluttet.
Statsminister
Sanaders regjering hadde som hovedmål i utenrikspolitikken å sørge for kroatisk medlemskap i både EU og NATO, som et resultat er nå Kroatia en offisiell kandidat for medlemskap.
Sanaders HDZ arbeidet også for å bedre forholdet til minoritetspartier, og har fortsatt å fremme minoritetsretter. Blant flere faktorer som har bidratt til den positive søknaden om EU-medlemskap, var Kroatias samarbeide med ICTY, fortsatt økonomisk vekst og landets overensstemmelse med politiske og økonomiske mål satt av EU i 1993. Sanader har nære relasjoner med andre moderat-konservative politikere i Europa, inklusive Wolfgang Schüssel, Edmund Stoiber og Angela Merkel.
Etter at Sanader ble statsminister har Kroatia opplevd en økonomisk vekst på ca. 4% hvert år, sammen med forbedringer i det juridiske systemet og landregistrering. Regjeringen har dog sett noen endringer, bl.a måtte underriksminister Miomir Žužul gå av. Sanaders regjering fikk en utfordring med å takle den økende Euro-skepsismen i landet. I oktober 2005 etter starten på det formelle EU-forhandlingene, viste meningsmålinger at Sanader var landets mest populære politiker. Bare noen uker senere møtte regjeringens beslutning om å signere en avtale som kompenserte østerrikske beboere for nasjonaliseringen av deres eiendommer i Jugoslaviske Kroatia etter 2. verdenskrig, noe som førte til sterk kritikk og motstand fra president Stipe Mesić. Dette medførte at Sanader ble svært mye mindre populær.
Relasjoner med USA
Sanaders regjering har utvidet og forsterket relasjonene med USA, et forhold som ble forstyrret under den tidligere statsministeren Račan på grunn av amerikanske krav om at amerikanske soldater ikke skulle kunne utleveres til Den internasjonale domstolen hvis de ble siktet. Under Sananders regjering krevde ikke USA slike avtaler fra Kroatia. Den amerikanske politikeren Henry Hyde har sagt at den kroatiske drømmen om å bli med i NATO og EU vil skje, og at USA støtter Kroatia fullstendig i deres søknader. I oktober 2006 sa President Bush at Kroatia vil bli NATO-medlem, og at det vil skje i løpet av 2008. USA anser Kroatia som den eneste stabile partnere fra det tidligere Jugoslavia og partner i Krigen mot terrorisme
Gjenvalg i 2008
Like før han ble gjenvalgt, sørget en fiskeristrid med EU å forsure forholdet, da konflikt rundt en kroatisk vernesone i Adriaterhavet gjorde at bl.a en italiensk fiskebåt ble oppbrakt av kroatisk marine. EU hevdet at Kroatia hadde innført vernesonen uten avtale med EU, mens Kroatias regjering mener at sonen var til vern mot overfiske.
HDZ ble det største partiet ved parlamentsvalget i november 2007, og i januar 2008 gjenvalgte det kroatiske parlamentet Sanander som statsminister. Sanander lovte i sin tale til parlamentet at hans regjering vill «øke farten i forhandlingene med EU, ved å raskt møte alle krav og å adoptere europeisk lovgivning».
Korrupsjonssak
Ivo Sanader kom i 2010 under mistanke for korrupsjon mens han var stedfortredende utenriksminister mot slutten av krigen 1991-1995. Hans parlamentariske immunitet ble opphevet og det ble utstedt internasjonal arrestordre. Senere ble han arrestert i Østerrike, for så i juli 2011 å bli utlevert til Kroatia.
Den 20. november 2012 ble han dømt til ti års fengsel av en domstol i Zagreb og i tillegg til å betale til den kroatiske stat 3,6 millioner Kuna som på domstidspunktet tilsvarte ca. 480 000 euro..
Rocket Ship Love
Rocket Ship Love er et musikkalbum med Julian Berntzen, utgitt i 2008. Albumet lå 2 uker på VG-lista og endte med 14.-plass som beste plassering.
Ammerud Idrettsforening
Ammerud Idrettsforening (stiftet 1970) er et norsk idrettslag i Bydel Grorud i Groruddalen i Oslo. Klubben ble etablert som et fleridrettslag for områdene Ammerud, Rødtvet og Kalbakken. Klubbens hjemmebane er Apalløkka idrettshall.
I år 2000 ble idrettsforeningen omorganisert for å tilpasse seg kravene til den nystartede basketball-ligaen BLNO. Det ble dermed opprettet egne allianseavdelinger. For basketball ble laget hetende Oslo Kings og senere Ammerud Basket, mens håndballavdelingen fikk navnet Ammerud Håndball.
Olav Hindahl Selvaag
Olav Hindahl Selvaag (født 28. juni 1969) eier Selvaag Gruppen sammen med sin far Ole Gunnar Selvaag og sin bror Gunnar Frederik Selvaag. Selvaag Gruppen var tidligere et konsern, men er nå et holdingselskap som primært har investeringer i hel- og deleide datterselskaper hovedsakelig knyttet til eiendomsinvesteringer, bolig- og byutvikling i Oslo-området. Etter et generasjonsskifte i 2008 tok Olav Hindahl Selvaag sammen med sin bror over ledelsen av Selvaag Gruppen. I dag har Olav Hindahl Selvaag gått over i rollen som aktiv eier - og er styreleder og styremedlem i flere av datterselskapene.
Selvaag har en Master of Science fra Stanford University i USA, og har tidligere vært administrerende direktør i Tulsa West Corporation i USA og eiendomsforvalter i KLP Eiendom. Selvaag startet som eiendomssjef i Selvaag Eiendom i 1998, og har siden den gang hatt lederstillinger i både Selvaagbygg, Tjuvholmen Utvikling, Selvaag Pluss, Selvaag Bolig og Selvaag Gruppen.
Olav H. Selvaag var medlem av Norge 2020, et utvalg ledet av næringsminister Trond Giske for å jobbe med problemstillingen ”Hva skal vi leve av i fremtiden. Selvaag er også styreleder i arkitektkontoret Snøhetta, samt styremedlem i blant annet Nationaltheatret og Kronprinsparets Humanitære Fond.
Olav Hindahl Selvaag er sønn av Ole Gunnar Selvaag og barnebarn av ingeniør Olav Selvaag – som revolusjonerte boligbyggingen i Norge i etterkrigstiden. Som sin far og farfar er også Olav H. Selvaag engasjert i bolig- og byutvikling.
Tadsjikistans riksvåpen
Nederst i emblemet en oppslått gull bok og de snødekkede Pamirfjellene med en oppstigende sol og solstråler. På hver side er emblemet omgitt av bomull- og hvete-aks. Omkring aksene er det et banner i nasjonalflaggets farger.
Historisk utvikling
Det nåværende riksvåpenet er modifisert fra den tidligere tadsjikiske sovjetrepublikkens riksvåpen som var bruk til Sovjetunionens oppløsning i 1991. Sovjetrepublikkens våpen var inspirert av Sovjetunionens riksvåpen.
Alti Surnadal
Alti Surnadal er et kjøpesenter i sentrum av Surnadal. Det har rundt 25 butikker, inkludert apotek, dagligvare og kafe/spisesteder. Senteret har over 200 gratis parkeringsplasser og ladestasjoner for elbil. 19. september 2019 endret senteret navn fra Amfi til Alti Surnadal, og ble en del av kjøpesenterkjeden Alti. Senteret er forvaltet av Alti Forvaltning AS og eies av LL Holding AS.
Første del av senteret åpnet i 1976, og siden den gang har det vært gjennom mange utbygginger og oppgraderinger.
Waldemar
Waldemar og Valdemar er germanske og skandinaviske mannsnavn dannet av orddelene wald, «herske», og meri, «berømt». Vladimir er en slavisk form av samme navn.
Utbredelse
Valdemar er et mye brukt navn blant annet i Finland, mens Waldemar er mye brukt i Polen.
Kjente personer med navnet
Personene i listene er ordnet kronologisk etter fødselsår.
Sjøgutten
«Sjøgutten» eller «Det var så rask en sjøgutt» som skillingsvisen også kalles, ble skrevet i 1877, og kommer fra Mosse-traktene. Den finnes i kortere og lengre versjoner. Alf Prøysen samlet den også inn til visespalten sin i bladet «Magasinet for alle», årgang 1954-1955. Visa er innspilt på platen Frem fra Glemselen kap. 5 med Rita Engebretsen.
Teksten
hans lyse lokker flagret der han på dekket sto, han tenkte mest på hjemmet og på den venn han har, og titt han så på ringen sin som han på høyre bar. som stadig hadde seilet om fra land til fremmed land, men da han leste brevet i det hun sier så: Utvelg deg nå en annen venn meg kan du ikke få. å Maria, å Maria, var det da blott din lek. Er du som skum på bølgen da vil jeg ingen tro, da har du helt forstyrret mitt hjertes fred og ro. og reisen den gikk lykkelig alt til han nådde frem, men da han kom på kysten da kunne han ei mer, på stranden sto den yngling Maria har så kjær. den raske sjøgutt sukket: Min lykke er forbi, skal jeg den byrde bære, å nei den blir for tung, jeg må nok søke døden enskjønt jeg er så ung. skal jeg da aldri mere få se mitt fødeland. Han kastet seg i dypet mens havet hvirvlet rundt, og bølgen sakte hvisket: Hans liv var kort men tungt. hun bleknede om kinnen skjønt før hun var så rød. Hun angrede sin falskhet men akk det var for sent, Maria hun ble sinnssyk, det hadde hun fortjent. hun seiler rundt med båten omkring fra sted til sted. Hun sukker og hun gråter, hun roper ømt hans navn, men akk han svarer aldri, han bor i Dødens land. som ingen riktig elsker men holder litt av hver, ja endog ut i Norden så mangen pike bor som gjerne gir sitt løfte, men ikke holder ord.
MediaPortal
MediaPortal er et program som gjør pc-en til et mediesenter, på lik linje med Windows MCE.
MediaPortal kan blant annet:
Programmet er åpen kildekode og dermed gratis.
Mer om MediaPortal
Koden er basert på et gammelt XBOXprosjekt som heter XBMC, eller Xbox MediaCenter, som kunne kjøre på modifiserte XBOX 1.x konsoller. Grunnleggeren av XBMC, Erwin Beckers (også kjent som Frodo), konkluderte med at XBOXen hadde problemer som ikke gjorde det fornuftig å fortsette utviklingen på den plattformen. Den største enkeltfeilen med XBOXen var egentlig mangel på TV-tuner, samt at hardwaren begynte å bli for gammel for f.eks. HDTV video mv. De første versjonene av MediaPortal kom fra XBMC kildekoden, men nå er nesten all denne gamle koden skrevet om.
TV-server
MediaPortal benytter seg av en egenutviklet TV-server (tidligere kalt TV Engine 3, nå bare TVServer). Dette gjør at en kan ha en eller flere klienter («frontend») og en serverløsning («backend»). Typisk vil da alle TV-kort være plassert i TV-serveren som streamer dette til klientene. En pc kan selvfølgelig brukes som en «alt i ett løsning», såkalt «singleseat».
For å bruke programmet trengs et windows-operativsystem som har Microsoft .NET, samt Windows Media Player.
MediaPortal har per versjon 1.1 innebygd støtte for:
Alle analoge kort med maskinvare-enkoding og alle DVB-kort med BDA-driver er støttet.
Flere språk kan velges, deriblant norsk.
Steinar Øvervold
Steinar Raymond Øvervold (født 1962) er en norsk bussjåfør, kjent for å ha reddet livet til 19 ungdommer i en bussulykke i 1984.
Bussulykken
Den 10.september 1984 kjørte Øvervold ulykkesbussen med 19 ungdommer fra Gjesvær og Skarsvåg som skulle dra til Honningsvåg på diskotek. Disse var i alderen 12 til 18 år.
Øvervold var 22 år og relativt fersk som bussjåfør. I den bratte nedstigningen til Skipsfjord merket han at noe var galt med bussen. Bremsene virket ikke som de skulle, og Øvervold valgte derfor til slutt å styre bussen opp mot fjellveggen, noe som førte til full stans rett inn i fjellet.
Ungdommene kom fra ulykken med mindre skader, selv om ni av dem ble flydd til sykehuset i Hammerfest. Øvervold var fastklemt i bussen, og det ene benet måtte amputeres for å få ham løs fra bussvraket. Legene klarte å berge den andre foten. På sykehuset traff han sin fremtidige kone, som også var innlagt.
Han vant prisen årets navn fra VG i 1984 for heltedåden med å redde ungdommene.
Smolensk oblast
Smolensk oblast (russisk: Смол́енская о́бласть, Smolenskaja oblast) er et føderasjonssubjekt i Russland (en oblast). Areal 49 786 km². Det administrative senteret er byen Smolensk. Andre gamle byer er Vjazma og Dorogobuzj.
Administrativ inndeling
Smolensk oblast er inndelt i 25 distrikter (rajoner, russisk: районы) og 2 byer (города), som igjen er inndelt i 15 byer (города), 12 bymessige bosetninger (посёлки городского типа), og 302 landkommuner (okruger – сельские округа).
Demografi
Innbyggertall: 1 019 000 (2005 est.), 1 049 574 (folketelling 2002); 1 158 299 (folketelling 1989).
I henhold til folketellingen i 2002 var oblastens etniske sammensetning som følger:
•	russere: 93,4% •	ukrainere: 1,7% •	hviterussere: 1,6% •	armenere: 0,4% •	sigøynere: 0,3% •	tatarer: 0,2% •	azerier: 0,2%, samt mange andre grupper med under 0,2% av befolkningen. (1,1% av befolkningen oppga ikke sin nasjonalitet ved folketellingen).
Joy Ogwu
Joy Uche Angela Ogwu (født 23. august 1946) var fra 2006 til 2007 utenriksminister i Nigeria. Hun var den andre kvinne i denne stilling i landet. Før hun ble utnevnt til utenriksminister, var hun generaldirektør for Nigerian Institute of International Affairs (NIIA).
Ogwu har vært rådgiver for FN i saker som gjelder nedrustning og har gitt ut bøker om å knytte sterkere afrikanske bånd til Latin-Amerika. Hun var leder av rådet for UNIDIR.
Ogwu ble utnevnt til utenriksminister 30. august 2006 av Nigerias president Olusegun Obasanjo.
Faglig karriere
Joy Ogwu har bachelor- og mastergrad i statsvitenskap fra Rutgers University. Senere tok hun doktorgrad fra Lagos Universitet i Nigeria. Da hun tok denne, var hun ansatt ved Institutt for internasjonale saker ved Universitetet i Lagos.
Hennes karriere har vært tydelig i sitt fokus på utviklingslandene i Latin-Amerika hvor hun har undersøkt mulighetene for en sør-sør-forbindelse mellom Afrika sør for Sahara og Latin-Amerika. For dette formålet hadde hun et stipendopphold ved University of Londons institutt for latinamerikastudier. Hennes bøker er gitt ut på portugisisk, spansk, fransk og kroatisk. Som ekspert på sikkerhetsspørsmål er hun en av rådgiverne til FNs generalsekretær om nedrustning.
Som kvinne i en fremskutt posisjon i sitt spesielle fag har Ogwu blitt en røst for kvinnesak og menneskeretter. For dette formålet strekker hennes perspektiv seg over Asias Stillehavskyst, Latin-Amerika og Afrika sør for Sahara med en rekke publikasjoner om regionale sider av disse spørsmålene. Hennes deltaking i regjeringen gav positive bidrag til praktisk regjeringspolitikk så som bygging av Nigeria-Sør-Amerika forhold på makronivå og UNESCO-støttede program for å undervise i menneskerettigheter i nigerianske skoler på mikronivå. Videre har hennes varige rolle i delegasjonen til FNs generalforsamling utvidet hennes bidrag som en innflytelsesrik skikkelse i å bygge Nigerias relasjoner med resten av verden.
Léon-Benoit-Charles Thomas
Léon-Benoit-Charles Thomas , kalt «Thomas le Magnifique» (født 29. mai 1826 i Paray-le-Monial ved Autun i Frankrike, død 9. mars 1894 i Rouen) var en av den katolske kirkes kardinaler, og var erkebiskop av Rouen 1884–1894.
Han ble kreert til kardinal av pave Leo XIII i 1893, med Santa Maria Nuova e Santa Francesca Romana al Foro som tittelkirke.
Episkopalgenealogi
Hans episkopalgenealogi er:
Carl-Viggo Hølmebakk
Carl-Viggo Hølmebakk (født 3. juni 1958 i Horten) er en norsk arkitekt.
Hølmebakk har utdannelse fra Arkitekthøgkolen i Oslo (AHO) 1978-84 og fra Cooper Union i New York 1984-85. Han var ansatt ved NSBs arkitektkontor 1986-88, og har hatt privat praksis siden 1992. Han har undervist på AHO og Rhode Island School of Design.
I 2009 mottok Hølmebakk Grosch-medaljen, og han har også blitt tildelt Houens fonds diplom, Treprisen og Betongtavlen (to ganger). Han har vært nominert til Ludwig Mies van der Rohe Award for European Architecture tre ganger.
Produksjoner (utvalg)
I 2010 vant Hølmebakk arkitektkonkurransen om tilrettelegging av Vøringsfossen, som er en av Norges mest besøkte turistattraksjoner. Arbeidet, som er estimert til å koste 150 millioner, ble påbegynt 2015.
André-Joseph Léonard
André-Joseph Léonard (født 6. mai 1940 i Jambes i Namur i Belgia) er en belgisk katolsk erkebiskop, filosof og teolog. Han var medlem av Den internasjonale teologiske kommisjon for troslærekongregasjonen. I 1991 ble han utnevnt til biskop av Namur og fra 18. januar 2010 var han erkebiskop av erkebispedømmet Mechelen-Brussel og primas av Belgia frem til sin aldersbetingede fratreden den 6. november 2015. Den 27. februar 2010 ble han utnevnt til landets militærordinarius, president for bispekonferansen i Belgia og siden 2011 medlem av det pavelige råd for fremme av nyevangelisering.
Han har skrevet en rekke arbeider om filosofi, teologi og den katolske religion.
Bakgrunn
Født i den belgiske kommunen Jambes i år 1940. Faren døde kort tid etter fødselen under de første dagene av den tyske invasjon av Belgia. Han er en av fire brødre som ble prester. Han fullførte sine videregående studier ved Notre-Dame de la Paix-kollegiet i byen Namur, og biskopen der, André-Marie Charue sendte ham til presteseminar i Leuven. Der fullførte han sine kirkelige studier og oppnådde en mastergrad i filosofi. Deretter flyttet han til Italia for å fortsette studiene, uteksaminert i teologi fra en av de pavelige høyskolene i Roma og deretter uteksaminert fra Det pavelige gregorianske universitet.
Prest
I løpet av denne tiden ble han ordinert til prest den 19. juli 1964 av biskop André-Marie Charue. I 1974 tok han doktorgrad i filosofi fra det katolske universitetet i Louvain, med en avhandling kalt Commentaire littéral de la Logique de Hegel. Etter endte universitetsstudier begynte han i den vanlige prestetjeneste.
I slutten av 1980 ble han medlem av den internasjonale teologiske kommisjon for troskongregasjonen. Han var disse årene også professor i filosofi ved det katolske universitet i Leuven til 1991.
Biskop av Namur
Den 7. februar 1991 utnevnte pave Johannes Paul II ham til biskop av bispedømmet Namur etter biskop Robert-Joseph Mathen. Han ble presteviet den 14. april samme år, i hendene på kardinal og erkebiskop erkebiskop Godfried Danneels. Medkonsekratorer var biskop Robert-Joseph Mathen, hans forgjenger, og biskopen av Gent, Léonce Albert Van Peteghem.
Erkebiskop av Mechenen-Brussel
Senere den 18. januar 2010 utnevnte pave Benedikt XVI ham til erkebiskop av erkebispedømmet Mechelen-Brussel og primas av Belgia, etter Godfried Danneels, som trakk seg tilbake av aldersgrunner. Ved utnevnelsen ble han regnet som en de mer konservative biskopene i Europa. Han uttalte personlig at hans høyeste prioriteter under hans nye bispeembete vil være: kall, liturgien og innsatsen innen de sosiale spørsmål.
Hans aldersbetingede avskjedssøknad ble akseptert av pave Frans den 1. juni 2015, og trådte i kraft 6. november samme år. Jozef De Kesel ble utnevnt til hans etterfølger.
Episkopalgenealogi
Hans episkopalgenealogi er:
Skanksters (EP)
Skanksters er en musikk-EP med Skanksters, utgitt i 1995.
Ken Carpenter
William Kenneth «Ken» Carpenter (født 19. april 1913, død 15. mars 1984) var en amerikansk diskoskaster. Ken Carpenter hadde verdens lengste diskoskast i 1936 (53,08 m) og i 1937 (51,67 m).
Under OL 1936 i Berlin satte Carpenter ny olympisk rekord med et kast på 50,46 m, og tok dermed gull foran landsmannen Gordon Dunn og italieneren Giorgio Oberweger.
Markmalurt
Markmalurt (Artemisia campestris) er en plante i korgplantefamilien.
Utseende
Markmalurt er i nær slekt med den kjente planta burot, og kan se ut som en mindre utgave av denne. En viktig forskjell er imidlertid at markmalurt har mye tynnere, nærmest trådaktige blader.
Arten vokser på en svakt tueforma måte, med svært flikete grunnblader. stenglene blir opptil 80 cm lange, men som regel er de kortere. Blomsterstanden er lang og klaseforma, med mange små, uanselige korger.
Forekomster i Norge
Markmalurt er i Norge en kalkkrevende og varmekjær art. I tillegg forekommer den stort sett bare på tørrbakker og tørrberg. Den er derfor relativt uvanlig, og en typisk representant for det sørøstlige steppeelementet i norsk flora.
Utbredelsen til markmalurt begrenser seg stort sett til det sørlige Østlandet, med en utløper sør til Kristiansand. Arten holder seg for det meste til kambrosilur-bergartene i Oslofeltet, og går nord til Hamar i Hedmark og Gran i Oppland.
Poetry in Motion (sang)
«Poetry in Motion» er en amerikansk sang fra 1960, skrevet av Paul Kaufman og Mike Anthony. Låtskriverne sier de fikk inspirasjon til sangen da de så opp fra sitt arbeid og tittet på en gjeng unge kvinnelige elever som passerte forbi på fortauet utenfor hver ettermiddag. Johnny Tillotson spilte inn sangen i Nashville i Tennessee. Saksofonisten Boots Randolph og pianisten Floyd Cramer medvirket på innspillingen. «Poetry in Motion» ble utgitt på singlen Cadence 1384. Produsenten var Archie Bleyer. B-siden var «Princess Princess».
En alternativ versjon med King Curtis på saksofon ble innspilt noen uker tidligere og utgitt av Bear Family Records i 2011.
Ralf Arnie har skrevet en tysk tekst. Den tyske tittelen er «Deine roten Lippen». Gerd Böttcher spilte inn sangen. Den ble utgitt på singlen Decca D 19 131 i 1960.
Rene linjer
Rene linjer er krysning mellom individer i linjen som gir avkom lik foreldrene, noe som betyr at de er homozygote for alle gener (renlinjede individer har altså identiske arveanlegg). Det er en avlsmetode som brukes for å framstille F1-hybrider med heterosis-effekt (altså bedre egenskaper enn noen av foreldrene har).
Homozygote rene linjer frembringes med intens innavl, ved selvpollinering og selvbefruktning. Krysning kan skje gjennom tilbakekrysning (mellom avkom eller en av foreldretypene) eller mellom slektninger (som brødre og søstre). Når to rene linjer krysses kan avkommet bli en hybrid med bedre egenskaper enn foreldrelinjene hadde (heterose).
Øvre Eide naturreservat
Øvre Eide naturreservat er et vernet flatmyr i Kopervik-området i Karmøy kommune. Verneområdet strekker seg østover fra Nordre Brekkevann og svinger oppover mot Øvre Eidevegen der den også breier seg ut.
Naturreservatet ble vernet i 1986 med grunning i at området er et spesielt variert område med innslag av mange spesielle arter.
Thomas & Uber Cup 1998
Thomas & Uber Cup 1998 ble arrangert i Hongkong i 1998.
Nøkkeroseordenen
Nymphaeales er navnet på en orden av frøplanter med 3 familier.
Plantene er stort sett akvatiske. Det er i alt 10 planteslekter i ordenen, med anslagsvis 100 arter.
Denne gruppen har vært usikker, og familiene som omfattes er tildels ganske forskjelligartede. I APG II-systemet fra 2003 anerkjennes ikke ordenen, men i stedet opererer man der med bare nøkkerosefamilien (Nymphaeceae), som da omfatter Cabombaceae. Senere har man funnet at også familien Hydatellaceae hører til her, noe som var ganske overraskende siden denne familien tidligere ble oppfattet som enfrøbladet og plassert i ordenen Poales. Men etter DNA-studier er familien nå plassert i nøkkerosegruppen:
Ichthyaetus
Taksonomi
Frem til rundt 2005–2007 ble de fleste måker plassert i slekten Larus, men den viste seg å være polyfyletisk. Det førte til at mange av artene ble flyttet til andre slekter, blant annet Ichthyaetus, Chroicocephalus, Leucophaeus og Hydrocoloeus.
Flere arter er omdiskutert med hensyn til sin systematisk inndeling. Noen velger derfor å plassere disse i alternative slekter. Mange arter er også omdiskuterte med hensyn til sin status, både som selvstendig art og med hensyn til inndeling i underarter. Flere av underartene kan dessuten vise seg å være selvstendige arter. Mer forskning er imidlertid nødvendig før det kan konkluderes videre. Det er dessuten kjent, at mange av artene hybridiserer med sine nærmeste slektninger, noe som kan indikere at status ikke kan regnes som endelig avklart.
Inndeling
Inndelingen følger i hovedsak Taxonomy in Flux og er i henhold til Boyd (2016),                som i all vesentlighet støttes av HBW Alive. Norske navn følger NOF der disse finnes. Norske navn i parentes er ikke offisielle.
Riosequillo-demningen
Riosequillo-demningen er en demning med et mindre vannkraftverk i provinsen Madrid i Spania. Det ligger i elva Lozoya, i nedbørfeltet til Tajo, beliggende midti landet.
Reservoaret er på 3,26 km² (326 hektar), mens vannmassene som demmer opp har et volum på inntil 50 millioner m³. Selve damanlegget er 56 meter høyt og 1.060 meter lang, og er en gravitasjonsdam.
José Quintero
José Quintero (født 6. november 1996) er en venezuelansk fekter.
Han representerte Venezuela under Sommer-OL 2020 i Tokyo, hvor han ble utslått i andre runde.
Fingal
«Fingal» er en skillingsvise som første gang kom på trykk i 1830. Visa stammer fra Tyskland, og finnes i utallige versjoner, og er trykket i mange visehefter. Antall år Fingal brakte alene, varierer fra 13 til 16 og 19 år. I Norge finner man visa først i Numedal på slutten av 1800-tallet. Melodien er tradisjonell, og brukt til en rekke andre viser. Her i landet kjenner vi den til slageren «Piken i dalen». Visa om «Fingal» er innspilt på platen Frem fra Glemselen kap. 5 med Helge Borglund.
Klan
Klan er en gruppe av mennesker som bindes sammen av slektskap. Det kan sammenlignes med ætt, men klanbegrepet omfatter også sosiale grupper med mytiske stamfedre eller -mødre. Ordet kommet av det gæliske ordet «clann» som betyr avkom eller barn. Det finnes flere typer klaner. Hvis man beregner avstamning gjennom de mannlige leddene kalles det for patrilineær klan (patri-klan), og for kvinner matrilineær klan (matri-klan). Verden over forekommer klaner i forskjellige former, men det er mest vanlig i stamme- og bondesamfunn.
Karl Jakob Skarstein
Karl Jakob Skarstein (født 1970) er en norsk historiker. Han er utdannet cand. philol. med historie som hovedfag fra Universitetet i Bergen. Skarstein ha utgitt flere populære historiebøker for et bredt publikum, bl. a. ''Store slag. Fra Gaugamela til Fallujah (2009), Krigen mot siouxene. Nordmenn mot indianere 1862–1863 (2004) og Nordmenn i utenlandsk krigs-tjeneste 1800—1900'' (2002).
Buksamlerbier
Buksamlerbier er en gruppe solitære bier. De mest kjente buksamlerbiene er arter fra delgruppene bladskjærerbier og murerbier. Det er kjent noe over 4000 arter i verden og 40 arter i Norge. Hunnene til de fleste artene samler pollen i en børste som dekker undersiden av bakkroppen, derav navnet buksamlerbier. De er viktige for bestøvningen av blomsterplanter.
Utseende
Både små og store arter, men mange er middelsstore, brede og kraftige bier. Hodet er gjerne stort og bredt, ofte med ganske store mandibler (overkjever) som er spesialtilpasset de enkelte arters metode å bygge bol på. Kroppen er bred, bakkroppen oval, ofte med tverrgående bånd av korte hår, noen ganger med gule eller hvite flekker på sidene. Forvingen har to lukkede celler i den ytre delen (submarginalceller). Beina er ganske kraftige, ofte med tette, utstående hår.
Levevis
Familien omfatter blant annet de artene som kalles bladskjærerbier og murerbier. Disse biene bygger forskjellige slags små bol. Bolet eller redet plasseres ofte i hulrom i døde trær. Bladskjærerbier kutter deler av blader som de bruker i bolet. Murerbiene lager rede av mudder, under steiner eller i egnede hulrom. Det norske navnet kommer av at hunnene samler pollen festet til hår på undersiden av bakkroppen, ikke på bakbeina som hos de fleste andre bier. Denne innsamlingsmetoden er mye mindre effektiv enn de mer "moderne" bienes pollenkurver, så en buksamlerbie må besøke opptil 10 ganger så mange blomster for å samle like mye pollen. Dette gjør at buksamlerbiene er spesielt verdifulle pollinatorer. Buksamlerbiene har vært tatt i bruk i jordbruket, ved at man har satt ut trestokker med huller boret i dem (insekthotell), der de kan lage reir og deretter pollinere avlingene rundt omkring mens de samler pollen. Arten Megachile rotundata har blitt brukt slik i dyrking av blålusern, og Osmia lignaria i frukthager. Ofte angripes de av parasitterende insekter, deriblant murerveps, gullveps, maurveps og flere slags fluer. Noen av dem er også selv parasitter, som legger sine egg i reirene til andre bier (gjerne andre buksamlerbier). Et eksempel er slekten Coelioxys som snylter på Megachile.
Heterose
Heterose eller hybrid vigor (av gr. heteros som betyr andre) kan også kalles hybridkraft eller hybridstyrke og har sammenheng med at hybrider (heterozygote) ofte har større livskraft (fitness, egnethet) enn foreldregenerasjonen (homozygote genotyper).
Heterose oppnås når to rene linjer krysses.
Konstantinopel
Konstantinopel (gresk: Κωνσταντινούπολις, tyrkisk Konstantinyé)  var fra 330 til 1930 navnet på byen som i dag blir kalt Istanbul i Tyrkia. Den første bebyggelsen på stedet var den antikke byen Byzantion som ble grunnlagt av greske kolonister fra Megara rundt 657 f.Kr. Byen fikk navnet Konstantinopel da keiser Konstantin den store i 324 bestemte å flytte Romerrikets hovedstad fra Roma. Byen fikk i 330 navnet Constantinopolis og ble hovedstad.
Historie
Etter delingen av Romerriket i et øst- og et vestrike i 395 ble Konstantinopel hovedstad i Østromerriket, senere også betegnet som Det bysantiske rike. For grekerne var den bare «i Poli» eller «Byen», sentrum i grekernes verden og lenge den største byen i Europa. Blant nordboere i vikingtiden var byen kjent som Miklagard.
Konstantinopel ble erobret av korsfarerne i Det fjerde korstog i 1204 og var sentrum for Det latinske riket inntil 1261, da bysantinerne gjenerobret byen. Etter mer enn 1,000 år som hovedstad for et kristent rike ble byen i 1453 erobret av de muslimske styrkene fra Det osmanske rike. Det osmanske rike gikk i oppløsning på slutten av første verdenskrig, området ved Bosporos ble okkupert av de allierte styrkene, og i 1922 ble byen en del av det nyopprettede Tyrkia som fikk Ankara som hovedstad. Byen skiftet i 1930 navn til Istanbul. Konstantinopel har siden 381 vært hovedsete for Den økumeniske patriark av Konstantinopel, overhodet for Den ortodokse kirke. Den nåværende (2019) økumeniske patriark er Bartholomeos I.
Hagia Sofia
Like ved lå verdens største kirkebygning, Hagia Sofia – «den hellige visdoms kirke». Den sto ferdig i år 537. Kuppelen rager 56 meter over bakken. Det finnes flere spor etter middelalderens nordboere fra Norden i dagens Istanbul, blant annet runer i Hagia Sofia, som kan ha vært risset av væringer. På en av søylene oppe på galleriet, kan man fortsatt lese «Halvdan var her», innrisset med runer i marmoren. I juli 2020 tok Tyrkia under president Erdogan Hagia Sofia i bruk som moské.
Den theodosianske mur
Den theodosianske muren er et 22 km langt forsvarsverk som ble bygget fordi byen hadde vokst utover den tidligere muren bygget under keiser Konstantin. Nybygget ble anlagt under keiser Theodosius II og ferdigstilt før 450. Byen er omgitt av havet på tre sider og muren beskyttet den på den fjerde siden. Forsvarsverket ble oppfattet som ugjennomtrengelig frem til kanoner ble tatt i bruk under angrepet mot byen i 1453.
Senat
I senatsbygningen var det plass til 2000 senatorer og sammen med prakten i det keiserlige palass, var det ikke underlig at norrøne nordboere fra Norden omtalte byen som Miklagard – «den store byen».
Sakmaracoleus
Utseende
Arten er beskrevet på grunnlag av en løsrevet dekkvinge. Denne er liten, 3,8 millimeter lang.
Historie
Arten er kjent fra perm, mellom 265-259 millioner år før nåtid fra en lokalitet i Orenburg, Russland.
Galleri Empati
Galleri Empati er et kunstgalleri i Opphaug i Ørland kommune i Trøndelag.
Großkühnau slott
Großkühnau slott i Dessau-Rosslau i den tyske delstaten Sachsen-Anhalt, er del av Parkanleggene i Dessau-Wörlitz og ble oppført i andre halvdel av det 18. århundret i regjeringstiden til fyrst Leopold III av Anhalt-Dessau.
Slottet ble bygget for prins Albert Friedrich von Anhalt-Dessau (1750–1811), sønn av Leopold II. (Anhalt-Dessau) og fikk en enkel og solid form. Festsalen i andre etasje ble utstyrt med dekorasjonsmalerier.
Galleri Empati
Galleriet, som ligger i landlige omgivelser, ble startet av maleren Harald Kirkbak i 1992, og har fra 1998 blitt drevet av Toril Grøtan Oksvold. Det har to utstillingsrom og foruten forskjellige utstillinger huser det også faste utstillere som driver salg av blant annet billedkunst, grafikk, keramikk og glasskunst.
Galleriet har årlig rundt syv utstillinger, som kan være separatutstillinger, kollektivutstillinger eller utstillinger fokusert rundt et bestemt tema. Det blir også holdt ambulerende utstillinger ved Ørland Bluesfestival og i samarbeid med Brekstad kulturfestival.
Graham Leonard
Graham Douglas Leonard (født 8. mai 1921, død 6. januar 2010 i Witney) var en britisk geistlig. Han var biskop i Church of England, men konverterte etter sin pensjonering til den katolske kirke.
Großkühnau slott
Kühnauparken ble anlagt ved den sørlige bredden av Kühnausjøen og på kunstige øyer i sjøen. Anlegget danner den vestlige avslutningen av Dessau-Wörlitz kulturlandskap. Kirken like ved er oppført mellom 1828 og 1830 i neoromansk-bysantinsk stil, den første i sitt slag i Tyskland.
Graham Leonard
Bakgrunn
Graham Leonard var sønn av Douglas Leonard, prest i den anglikanske kirke, og hans hustru Emily Leonard (født Cheshire). Han ble utdannet ved Monkton Combe School nær Bath og ved Balliol College (Oxford) i Oxford. Under annen verdenskrig ble han innrullert i Oxfordshire and Buckinghamshire Light Infantry, der han ble kaptein. Han var isiste del av kirken tilknyttet Army Operational Research Group for Ministry of Supply.
Geistlig
Leonard studerte deretter teologi ved det teologiske college Westcott House i Cambridge.
Shaul Gordon
Shaul Gordon (født 11. juli 1994) er en canadisk fekter.
Graham Leonard
Geistlig
Han ble diakonviet i 1947 og preteviet det påfølgende år.
Shaul Gordon
Han representerte Canada under Sommer-OL 2020 i Tokyo, hvor han ble utslått i andre runde.
Graham Leonard
Anglikansk biskop
Før han i 1964 ble sufraganbiskop for Willesden i bispedømmet London, var han rektor for kirken St Andrew Undershaft i St Mary Axe i City of London og archdean av Hampstead. Senere ble han biskop av Truro (1973–1981) og biskop av London (1981–1991).
Alti Sunndal
Alti Sunndal (tidligere Amfi Sunndal) er et kjøpesenter på Sunndalsøra på Nordmøre. Senteret har rundt 30 butikker, inkludert apotek, Vinmonopolet og to spisesteder. I tillegg har de 350 gratis parkeringsplasser.
Großkühnau slott
Großkühnau slott ble av Reichsarbeitsdienst benyttet som skole fra 1932. Fra januar 1998 er slottet administrasjonsbygning for kulturstiftelsen Dessau-Wörlitz som bestyrer kulturlandskapet. Parkanleggene i Dessau-Wörlitz er fra 2000 oppført på UNESCOs liste over verdens kulturarv.
Graham Leonard
Katolsk prest
Etter at kvinner ble tillatt ordinasjon til prester i det anglikanske kirkefellesskap trådte han til slutt ut av Church of England og ble i 1992 opptatt i den katolske kirke. Han var ikke den eneste anglikanske geistlige som valgte The Roman Option, som det ble kalt; antallet ble anslått til mellom tre og fem hundre, hvorav tre andre biskoper: John Klyberg, Richard Rutt og Conrad Meyer.
Den 23. april 1994 ble han presteviet i den katolske kirke. Ettersom Roma ikke anerkjenner de anglikanske ordinasjoner, er ikke Leonard å anse som biskop i den katolske kirke. Han ble senere gjort til pavelig æreskapellan med tittelen monsignore og den 3. august 2000 til æresprelat av pave Johannes Paul II.
I 2006 ble Leonard tippet som kardinalskandidat, ifølge London Times.
Pave Benedikt XVI hadde i sin tid som kardinal kontakt med Leonard, da biskop av London, og ledsaget ham på han vei til katolisismen.
Leonard var gift med Priscilla Swann og hadde to sønner. Den katolske kirke har en særordning med fritak for sølibatet for anglikanske geistlige som har konvertert og som etterpå blir katolske prester.
Alti Sunndal
Kjøpesenteret åpnet for første gang dørene i 1962 og er dermed ett av landets eldste. Det har blitt ombygd og utvidet flere ganger; bl.a. i 1988 og 2008, og har per 2019 et samlet areal på 23.000 m².
19. september 2019 endret senteret navn fra Amfi til Alti Sunndal, og ble en del av kjøpesenterkjeden Alti. Senteret er forvaltet av Alti Forvaltning AS og eies av LL Holding AS.
Kustö
Kustö (finsk: Kuusisto) er en tidligere kommune i det finske landskapet Egentliga Finland. Kommunen hadde innbyggere i 1938. Kustö var en finskspråklig kommune.
Sveits under Vinter-OL 1964
Sveits under Vinter-OL 1964. 72 sportsutøvere, seksti menn og tolv kvinner, fra Sveits deltok i ti sporter, aking, alpint, bobsleigh, kunstløp, langrenn, skihopping, kombinert, hurtigløp på skøyter, skiskyting og ishockey under Vinter-OL 1964 i Innsbruck i Østerrike. Sveits, som deltatt i samtlige vinter-OL siden starten 1924 i Chamonix, ble for første gang helt uten medaljer i et vinter-OL.
Kustö
Kustö er en øy som ligger sør for sentrum av S:t Karins. En bro forbinder øya med fastlandet, og en annen bro forbinder øya med Pargas.
På Kustö ligger ruinene av Kustö biskopsborg. I middelalderen ble borgen benyttet av biskopen i Åbo, men borgen ble ødelagt i 1528 som en følge av reformasjonen.
Gunnar Frederik Selvaag
Han studerte økonomi ved University of San Francisco og tok mastergrad i finans på Handelshøyskolen BI. Siden 2002 har han arbeidet i Selvaag-systemet i Spania og i Norge.
Gunnar Frederik Selvaag er sønn av Ole Gunnar Selvaag, barnebarn av ingeniør Olav Selvaag, og bror til Olav Hindahl Selvaag.
Kalkvikkefly
Kalkvikkefly (Lygephila viciae) er en sommerfugl som tilhører familien praktfly (Erebidae). Vikkeflyene kjennes lett på fargen: de er lysbrune med svart hode og "krage".
Levevis
Arten er knyttet til enger og tørre bakker på basisk berggrunn, for eksempel kalkstein og basiske skifere. Larvene lever på fuglevikke (Vicia craccae), kanskje også andre vikker. De voksne sommerfuglene flyr i juni – juli, tidligere enn de to andre norske Lygephila-artene.
Utbredelse
Arten forekommer i Europa, unntatt lengst i nord og sør, og videre østover til Japan. I Norge er den funnet spredt på Sørlandet og Østlandet, og i indre Sogn.